als_Latn dik_Latn azb_Arab
Një impenjim i fundit në fazën e Grupit F të Europa League për Interin e Roberto Mançinit. Me kualifikimin dhe vendin e parë të siguruar, në këtë ndeshje trajneri italian do t’i jap mundësi të rinjve për të cilët do të jetë një rast i madh në karrierën e tyre.
Ndryshimet- “Edhe pse nesër formacioni do të ndryshojë, ne nuk kemi ardhur këtu për shëtitje. Do të bëjmë ndeshjen tonë për të fituar. Vidiç? Prej dje nuk është mirë. Ekipi ynë përbëhet nga shumë të rinj. Ka shumë për të punuar, por mund të kthehemi duke fituar në vitet në vazhdim. Nesër do të jetë një ndeshje e bukur. Ka qenë e rëndësishme që Interi të kaloj grupin dhe kjo do të thotë se kemi luajtur mirë.”
Kundërshtari - “Kanë sulmues shumë të fortë, nuk duhet të mendojmë që kemi ardhur këtu vetëm për të bërë një vizitë. Pres një ndeshje emocionuese. Kanë mundësinë për tu kualifikuar, do të japin maksimumin.”
Udineze- “Kemi pasur dy pjesë të ndryshme, por nuk mendoj se ka të bëj me një problem fizik. Në fund të ndeshjes kam folur me djemtë për gabimet e tyre. Nuk kemi bërë një ndeshje të mirë, jemi duke provuar të përmirësojmë skuadrën.”
Viti 2010- “Nuk ka edhe aq shumë. Skuadra aktuale është e përbërë nga shumë të rinj, është e vështirë të jemi kampion këtë vit. Në vitin 2010 ishte më e lehtë të fitohej Champions sepse në skuadër kishte shumë kampionë. Shpresojmë të arrijmë objektivat në sezonet e ardhshme.”
Mbrojtësit- “Po, por nuk do të luajmë një ndeshje ku do të mbrohemi, jemi këtu për të fituar.”
Turqia- “Do të jetë një avantazh kundër Qarabak? Nuk mendoj se kjo ka rëndësi. Kam analizuar mirë këtë skuadër.”
als_Latn als_Latn als_Latn als_Latn als_Latn als_Latn als_Latn